钦定古今图书集成/理学汇编/学行典/第006卷 > 《六艺舍铭》〈序〉前人
## 钦定古今图书集成/理学汇编/学行典/第006卷 > 《六艺舍铭》〈序〉前人

礼以节情，乐以和性，射以正志，御以致远，书以载物，数以穷变。《殷子》曰：“道之渊渊，岂不远哉？流化达用，不遗乎细微。” 是故取物以备用，立则以成化，君子弗以置诸己。

礼

“盈”之无弗有也。“制”之可以守也。“维仪匪饰”，保中而无
咎也。

乐

乐匪人作，匪人弗成。维古作者，天粹天精。我心我音，
何古何今？聿成五德，玉振金声。

射

巧于正，精于熟。

御

呜呼，慎之慎之，有安于奇而仆于彝。

书

惟敬惟式，勿荒勿侧，乃见乎天德。

数

“察变以迹，用亦惟则。”孰会其一，而穷于极。